फॉरवर्ड प्रेस में सच कहने का साहस और पारदर्शिता या निष्पक्षता ऐसी बातें लगीं तो अन्य पत्रिकायों से उसे अलग करती हैं। फॉरवर्ड प्रेस ने मुझे इस रूप में प्रभावित किया कि उसने मेरे विचारों को नई जमीन दी। मुझे हर अंक में कोई न कोई ऐसा लेख या कॉलम मिल जाता था, जो मेरे विचारों को नई उर्जा देता था। महिषासुर प्रसंग ने तो मेरी आँखें ही खोल दी। दरअसल मैं किशोरावस्था तक कोलकाता (तब कलकत्ता) में रहा था, तो महिषासुर मेरी नजर में एक विलेन था। लेकिन फॉरवर्ड प्रेस के माध्यम से जाना कि हम अपने ही वीर योद्धाओं को, अपने ही पूर्वजों को अपना दुश्मन समझते हैं और अपने दुश्मनों को अपना आराध्य। ये मेरे बौधिक कार्यकलापों में फॉरवर्ड प्रेस का सकारात्मक हस्तक्षेप रहा। इसमें मैं प्रेमकुमार मणि के लेख और दादू की सलाह जरूर पढ़ता था। ये मेरे प्रिय लेखक थे। फॉरवर्ड प्रेस ने हमारे समाज को न केवल जागरूक किया, बल्कि नए विचारों की जमीन तैयार की।